Úradný vestník L 043 , 14/02/2001 S. 0038 - 0039



Rozhodnutie Komisie z 26. januára 2001, ktorým sa mení a dopĺňa rozhodnutie Rady 79/542/EHS a rozhodnutia 92/260/EHS, 93/195/EHS, 93/196/EHS a 93/197/EHS, pokiaľ ide o domáce nepárnokopytníky pochádzajúce z Bosny a Hercegoviny (oznámené pod číslom dokumentu C (2001) 158) (Text s významom pre EHP) (2001/117/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o zdravotných podmienkach zvierat, podľa ktorých sa riadia pohyb a dovozy domácich nepárnokopytníkov z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej články 12, 15 a 19 i), so zreteľom na smernicu Rady 91/496/EHS z 15. júla 1991, ktorá stanovuje zásady upravujúce organizáciu veterinárnych kontrol zvierat vstupujúcich do spoločenstva z tretích krajín a ktorá mení a dopĺňa smernice 89/662/EHS, 90/425/EHS a 90/675/EHS [2], naposledy zmenenú a doplnenú smernicou 96/43/ES [3], a najmä na jej článok 18, keďže: (1) Rozhodnutie Rady 79/542/EHS [4], naposledy zmenené o doplnené rozhodnutím 2000/623/ES [5], stanovilo zoznam tretích krajín, z ktorých členské štáty povoľujú dovozy hovädzieho dobytka, ošípaných, domácich nepárnokopytníkov, oviec a kôz, čerstvého mäsa a mäsových výrobkov. (2) Zdravotné podmienky zvierat a veterinárna certifikácia pre dočasný vstup zaregistrovaných koní a dovozy registrovaných domácich nepárnokopytníkov a domácich nepárnokopytníkov pre chov a výrobu sú jednotlivo stanovené v rozhodnutiach Komisie 92/260/EHS [6] a 93/197/EHS [7], obidve naposledy zmenené a doplnené rozhodnutím 2000/209/ES [8]. (3) Zdravotné podmienky zvierat a veterinárna certifikácia pre opakovaný vstup registrovaných koní po dočasnom vývoze sú stanovené v rozhodnutí Komisie 93/195/EHS [9], naposledy zmenenom a doplnenom rozhodnutím 2000/754/ES [10]. (4) Zdravotné podmienky zvierat a veterinárna certifikácia pre dovozy domácich nepárnokopytníkov na zabitie sú stanovené v rozhodnutí Komisie 93/196/EHS [11], naposledy zmenenom o doplnenom rozhodnutím 97/36/ES [12]. (5) Bosna a Hercegovina je zahrnutá do zoznamu tretích krajín v rozhodnutí 79/542/EHS a zdravotné podmienky zvierat a veterinárna certifikácia pre dovozy domácich nepárnokopytníkov sú ustanovené vo vyššie uvedenom rozhodnutí Komisie. (6) V súvislosti s udalosťami odohrávajúcimi sa v Republike Bosna a Hercegovina v tom čase, zakázalo rozhodnutie Komisie 92/271/EHS z 20. mája 1992 týkajúce sa dovozu živých zvierat a živočíšnych výrobkov pochádzajúcich z Republiky Bosna a Hercegovina do spoločenstva alebo prichádzajúcich cez ňu [13], zmenené a doplnené rozhodnutím 1999/441/ES [14], výslovne zakázalo dovoz domácich nepárnokopytníkov do spoločenstva. (7) Na základe misie veterinárnej inšpekcie v Bosne a Hercegovine sa ukazuje, že zdravotný stav domácich nepárnokopytníkov je neuspokojivý a vyšli najavo vážne chyby v dodržiavaní pozastavenia dovozov domácich nepárnokopytníkov do spoločenstva. (8) Berúc do úvahy riziká, ktoré nekontrolovaný zdravotný stav domácich nepárnokopytníkov v Bosne a Hercegovine predstavuje pre spoločenstvo, sa javí ako vhodné, aby sa pozastavili dovozy domácich nepárnokopytníkov z Bosny a Hercegoviny za podmienok smernice 90/426/EHS. (9) Rozhodnutie 79/542/EHS a rozhodnutia 92/260/EHS, 93/195/EHS, 93/196/EHS a 93/197/EHS sa musia podľa toho zmeniť a doplniť. (10) V dôsledku toho sa rozhodnutie 92/271/EHS musí zrušiť, aby sa vyjadrili zmenené dovozné podmienky. (11) Opatrenia ustanovené s tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V časti 1 prílohy k rozhodnutiu 79/542/EHS, v osobitnom stĺpci pre živé domáce nepárnokopytníky, sa krížik (x) v riadku týkajúcom sa Bosny a Hercegoviny nahrádza nulou (0). Článok 2 Rozhodnutie 92/260/EHS sa mení a dopĺňa takto: 1. "Bosna a Hercegovina (BA)" sa vypúšťa v zozname tretích krajín v skupine B prílohy I. 2. "Bosna a Hercegovina" sa vypúšťa v zozname tretích krajín v názve zdravotných osvedčení ustanovených v prílohe II (B). 3. "Bosna a Hercegovina (BA)" sa vypúšťa v zozname tretích krajín v tretej zarážke odseku d) v kapitole III príloh II A, B, C, D a E. Článok 3 Rozhodnutie 93/195/EHS sa mení a dopĺňa takto: 1. "Bosna a Hercegovina (BA)" sa vypúšťa v zozname tretích krajín v skupine B prílohy I. 2. "Bosna a Hercegovina" sa vypúšťa v zozname tretích krajín v skupine B v názve zdravotných osvedčení ustanovených v prílohe II. Článok 4 Rozhodnutie 93/196/EHS sa mení a dopĺňa takto: "Bosna a Hercegovina" sa vypúšťa v zozname tretích krajín v skupine B v poznámke 3 pod čiarou prílohy II. Článok 5 Rozhodnutie 93/197/EHS sa mení a dopĺňa takto: 1. "Bosna a Hercegovina (BA)" sa vypúšťa v zozname tretích krajín v skupine B prílohy I. 2. "Bosna a Hercegovina" sa vypúšťa v zozname tretích krajín v názve zdravotných osvedčení ustanovených v prílohe II (B). Článok 6 Rozhodnutie 92/271/EHS sa týmto zrušuje. Článok 7 Toto rozhodnutie je adresované členským štátom. V Bruseli 26. januára 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 268, 24.9.1991, s. 56. [3] Ú. v. ES L 162, 1.7.1996, s. 1. [4] Ú. v. ES L 146, 14.6.1979, s. 15. [5] Ú. v. ES L 260, 14.10.2000, s. 52. [6] Ú. v. ES L 130, 15.5.1992, s. 67. [7] Ú. v. ES L 86, 6.4.1993, s. 16. [8] Ú. v. ES L 64, 11.3.2000, s. 22. [9] Ú. v. ES L 86, 6.4.1993, s. 1. [10] Ú. v. ES L 303, 2.12.2000, s. 34. [11] Ú. v. ES L 86, 6.4.1993, s. 7. [12] Ú. v. ES L 14, 17.1.1997, s. 57. [13] Ú. v. ES L 138, 21.5.1992, s. 39. [14] Ú. v. ES L 171, 7.7.1999, s. 17. --------------------------------------------------